מאקו

מאקוֹ (mako) הוא אתר חדשות ישראלי מבית קשת, ומהווה את אחד משלושת אתרי החדשות המובילים בישראל, לאחר ynet ו-וואלה NEWS. האתר מספק תוכני חדשות במגוון נושאים. האתר החל לפעול באוקטובר 2008 ומתפרסמות בו כתבות ומאמרים בנושאי חדשות, תרבות וספורט וכן תוכני וידאו של קשת, של חדשות 12 ושל דסק חדשות עצמאי המופעל על ידי האתר. עורך האתר הראשון היה יובל נתן, עיתונאי ומייסד מגזין "רייטינג". מ--2014 ועד 2021 עורך האתר היה איתי ולדמן. נכון להיום, עורך האתר הוא עומר מלכה ומנכ"ל האתר הוא אורי רוזן. במאי 2010, רכש האתר פורמט של תוכנית מציאות שהופק ושודר רק באתר, בהנחייתה של רותם סלע. הפורמט, "חתונת השנה" (Married on Myspace), נרכש מחברת ההפקות אנדמול, אך לא זכה להצלחה והפקתו הופסקה. בינואר 2015, דיווח האתר כי לראשונה מאז הקמתו הגיע לאיזון תקציבי. ב-2 בפברואר 2018, האמן בועז ארד נמצא מת בביתו, יממה אחרי פרסום תחקיר באתר מאקו על קשר שניהל עם תלמידותיו. ב-17 בפברואר 2020, פוצל ערוץ החדשות של מאקו לאתר נפרד של חברת החדשות, בשם N12. בינואר 2021, פורסם בהמקום הכי חם בגיהנום תחקיר בו נטען על התעמרות בעובדים במאקו על ידי עורכת באתר, ועל סביבת עבודה פוגענית. בינואר 2022 חויבה חברת "שידורי קשת" לפצות את אדל בספלוב ב-50,000 ש"ח (ועוד 18,500 ש"ח הוצאות משפט ושכר טרחת עורך דין), לאחר שנפסק שאתר "מאקו" פגע בפרטיותה של בספלוב כאשר פרסם את דבר הריונה בניגוד לרצונה. ב-2021 פורסם שאתר makoTV, המאפשר צפייה בתכני קשת וחברת החדשות באינטרנט, ייסגר לטובת שירות סטרימינג חדש בשם 12+, שכולל בתוכו שיפורים רבים וממשק חדש. השירות יהיה זמין לטלוויזיות חכמות ולסטרימרים מבוססי Apple tvOS ו-Android TV. השם מאקו הוא הלחם בסיסים מקוצר/קטום של צמד המילים "מה קורה?", שנכתב בעברית דווקא עם האות א' (במקום עם האות ה'), כתעתיק של שם האתר באנגלית – mako, כשהאות ק' ייצגה את השם של החברה המחזיקה במאקו - קשת, ובגלל זה על האות ק' עיצבו את הלוגו של קשת. מאקו מחזיק ברשת של אתרי תוכן עצמאיים כמו "TVBEE" ו-"Fashion Forward", לצד ערוצי תוכן כמו "נקסטר", "LIVING" ו"גאווה". 12+ (לשעבר makoTV) הוא שירות Advertising Video on Demand הכולל את התוכניות של קשת ומשמש כפלטפורמת "Second Screen" המיועדת להשלמת קהלים עבור המסך של קשת. קשת ומאקו מחזיקות בקבוצת עמודים ברשתות החברתיות הכוללת למעלה מ-40 מותגים עם כ-7.5 מיליון עוקבים, בהם: הישראליות, הישראלים, הפעמון, אמא מדברת עכשיו, וידויים, T5, BOLD ו-TVBEE. האתר כולל מספר ערוצי תוכן, בהם: מגזין m - מגזין סוף השבוע של mako, המתפרסם מדי יום חמישי וכולל כתבות, תחקירים, ראיונות, סיפורים וטורים אישיים. mako תוכניות - ערוץ תוכן הכולל חדשות, כתבות ועדכונים על תוכניות קשת. mako תרבות - אתר התרבות הרשמי של mako העוסק בטלוויזיה, ספרות, אמנות, קולנוע וברנז'ה. TVBEE - מתחם הטלוויזיה של האתר, המפעיל גם עמוד פייסבוק עצמאי ומרכז המלצות על סדרות, ביקורות, חדשות על עולם הטלוויזיה וכתבות וידאו. mako כסף - כתבות ודיווחים פיננסיים מהבורסות, הייטק, פרסום ושיווק, עם טורים אישיים של מומחים בתחום הכלכלה. mako סלבס - ערוץ רכילות העוסק בדיווחים שוטפים על סלבריטאים. mako מוזיקה - ערוץ המביא את חדשות המוזיקה - סינגלים, הופעות, קליפים, ראיונות, בכורות ואלבומים. "אוכל טוב" - ערוץ אוכל העוסק בחדשות בעולם הקולינרי ומכיל מתכוני בישול, בהם כל מתכוני תוכניות הטלוויזיה המשודרת בערוץ קשת 12, כגון "מאסטר שף", "המטבח המנצח MKR" ו"בייק אוף". mako הורים - ערוץ העוסק בכל התחומים הקשורים בהורות, ילדים וזוגיות - מדריכים, טורים, כתבות הנוגעות לפסיכולוגיה חינוכית וכו'. mako Living - ערוץ המספק כתבות, מדריכים וטיפים לעיצוב הבית, עיצוב פנים, הום סטיילינג ועוד. mako בריאות - ערוץ העוסק בתזונה נכונה, דיאטה, רפואה משלימה, כושר, מחקרי בריאות וחדשות בתחום. פז"ם - מדור העוסק בשירות הצבאי בצה"ל ופונה לקהל המלש"בים, מתגייסים, סדירניקים ומילואמיניקים. mako גברים - כתבות בנושא כסף, אקסטרים, יחסים, זוגיות, סקס, אלכוהול, כושר, קריירה, הימורים וספורט. mako HIX - גילויים מדעיים, תופעות מעניינות, המצאות משעשעות, חדשות מרגשות ועוד אירועים. Fashion Forward - אתר אופנה העוסק בטרנדים, קולקציות חדשות והפקות אופנה. NEXTER - אתר הטכנולוגיה והאינטרנט המספק חדשות מעולם הדיגיטל וסקירות של טלפונים סלולריים, מחשבים, טאבלטים וגאדג'טים. mako גאווה - ערוץ הגאווה הראשון שהושק בקרב אתרי הבית בישראל, המספק תוכן, בידור, פנאי וחדשות בנושאים הקשורים לקהילה הגאה. mako נשים - כתבות, חדשות וקטעי ווידאו בנושאי אופנה, טיפוח ויופי, סקס ואהבה, בריאות, כושר וחתונות. mako חופש - תוכני תיירות, הצעות לטיולים ורשימות המלצות למטייל. מעריב לנוער - המדור הוקם ביולי 2015, במסגרת שיתוף פעולה של mako עם מעריב לנוער. זהו מגזין הנוער בגרסתו הדיגיטלית, העוסק במערכות יחסים, בידור, מוזיקה, טלוויזיה, מחשבים, קומיקס, רכילות, טורים אישיים ועוד. הופסקה הפעילות בספטמבר 2020, ובמאי 2021 עבר לפורטל "רשת 13". מאקו ספורט - מדור המספק מבט על עולם הספורט, הכולל חדשות, פרשנויות מקצועיות וטורי דעה על כדורגל, כדורסל וענפים ספורט נוספים. שיתוף פעולה של mako ואתר ערוץ הספורט. חדשות טובות - ערוץ המסקר מעשים טובים, התנדבות וקהילה. לימודים וקריירה - מדור העוסק בענייני סטודנטים, השכלה, אפיקי קריירה וכולל לוח דרושים בשיתוף פורטל דרושים אתר האינטרנט הרשמי של מאקו מאקו, ברשת החברתית פייסבוק מאקו, ברשת החברתית אקס (טוויטר) מאקו, ביישום טלגרם מאקו, ברשת החברתית אינסטגרם מאקו, סרטונים בערוץ היוטיוב דף הבית של אתר +12 מבית מאקו על פי נתוני חברת הדירוג SimilarWeb מעיין כהן, בין וואלה למקו: חמש הערות, באתר הארץ, 26 באוקטובר 2008 לי-אור אברבך, ‏אתר מאקו הגיע למיליון גולשים ביום חול; אבי ניר: "הגענו ליעד", באתר גלובס, 16 ביוני 2013 דוד אברהם‏, איתי ולדמן ימונה לעורך "מאקו", באתר וואלה, 9 בינואר 2014 דוד ורטהיים‏, אחרי עזיבת ולדמן: עומר מלכה ימונה לעורך mako, באתר וואלה, 2 בדצמבר 2021 נתי טוקר, אורי רוזן ימונה למנהל ועורך אתר מאקו במקום יובל נתן, באתר TheMarker‏, 19 ביוני 2013 דוד ורטהיים, ‏"העולם הוא לא רק דיווחים על פוליטיקה והפצצות בסוריה", באתר גלובס, 21 באוקטובר 2019 אופיר בר-זהר, קשת רכשה פורמט ריאליטי ייעודי לאתר מאקו, באתר TheMarker‏, 2 במאי 2010 נועה פרג, ‏לראשונה בישראל: אתר ישראלי קונה פורמט ריאליטי, באתר גלובס, 1 במאי 2010 רועי גולדנברג, ‏מאקו כבר לא מהווה בור כלכלי עבור החברה-האם קשת, באתר גלובס, 13 בינואר 2015 מיה אשריו יהושע בריינרו ירדן צור, האמן בועז ארד נמצא מת בביתו, יממה אחרי פרסום תחקיר על קשרים מיניים שניהל עם תלמידותיו, באתר הארץ, 2 בפברואר 2018 אייס, N12 עלה לאוויר, צ'אט הכתבים חושף את מאחורי הקלעים בדסק, באתר אייס, 17 בפברואר 2020 ענת ביין-לובוביץ', ‏ראש בראש עם ynet: חדשות 12 משיקה אתר חדש - N12, באתר גלובס, 16 בינואר 2020 תומר מיכלזון, קשת של התעמרויות: עשר עדויות על התנהגות פוגענית נגד עורכת בכירה במאקו; העורך הראשי הסיר אחריות, באתר "המקום הכי חם בגיהנום", 29 בינואר 2021 ליטל דוברוביצקי, בימ"ש: "גם לידוענים זכות לצנעת הפרט"; אדל בספלוב תפוצה ב-50 אלף שקל, באתר כלכליסט, 11 בינואר 2022; ת"א 41627-02-19 אדל בספלוב נ' שידורי קשת ואחרים, ניתן בינואר 2022 מה זה +12? אפליקציית הסטרימינג של ישראל | +12, באתר Mako (באנגלית) שירה יום טוב, מהפך צפוי בקשת: האם זכיתם להיות הראשונים ליהנות ממנו?, באתר אייס, 18 בנובמבר 2021 רפאלה גויכמן, כבר לא מאקו TV: הכירו את אפליקציית 12+ של קשת, באתר TheMarker‏, 4 באוקטובר 2021 ענת ביין-לובוביץ', ‏בדרך ל"איחוד מסכים": קשת צפויה להשיק גרסה חדשה של מאקו TV בשם 12+, באתר גלובס, 2 בנובמבר 2020 אודות mako, באתר ‏מאקו‏, 7 בספטמבר 2008 ענת ביין-לובוביץ', ‏מאקו ממנה איש דיגיטל לסמנכ"ל שיווק ומוסיפה סמנכ"ל קריאייטיב, באתר גלובס, 15 באוקטובר 2017 "פייסבוק? אי-אפשר איתם ואי-אפשר בלעדיהם", באתר גלובס, 12 ביולי 2017